**Aggrey Siryoyi Awori** (født 23. februar 1939 i Budimu, død 5. juli 2021 i Kampala i Uganda) var en ugandisk økonom, politiker, ambassadør, opprørsleder, redaktør og idrettsutøver. Han ledet i en periode Ugandas TV og var minister for informasjon og kommunikasjonsteknologi.

Liv og virke
------------

### Bakgrunn

Awori ble født i landsbyen Budimu, knapt to kilometer fra den kenyanske grensen, som den tiende av 17 barn av den anglikanske presten Jeremiah Awori og hans hustru Miriam Awori.[] Blant hans søsken er Moody Awori, en kenyansk politiker, og Mary Awori.

Fra mai 1961 til juni 1965 studerte han med studiestipend ved Harvard University, og utdannet seg innen kjernefysikk og politisk økonomi. Han giftet seg med Thelma Awori, UNDP-direktør for Afrika.

### Idrettsmann

Han konkurrerte ved sommer-OL i Roma i 1960 og Tokyo i 1964 der han løp 110 meter hekk. Siden 1964 har han hatt den ugandiske nasjonale rekorden på 110 meter hekk.

### Karriere

Han virket blant annet for Uganda som ambassadør i USA og i Benelux-landene.

Etter at Idi Amin kom til makten, ble han arrestert som generaldirektør for Uganda TV, satt fengslet i to måneder, og klarte deretter å flykte til Kenya, hvor han arbeidet i flere år som journalistlærer ved University of Nairobi, til 1976. Så reiste han rundt i Afrika og besøkte Tanzania, Liberia og Senegal til han returnerte til Nairobi i 1979.

Etter at Amin ble styrtet og Yoweri Museveni kom til makten, trakk han inn i bushen en stund og bygde opp og ledet en opprørsgruppe dom opererte i det østlige Uganda - Force Obote Back Again (FOBA). Han motiverte senere dette med sitt og manges sinne mot Musevenis National Resistance Army.[] Hva gjaldt ham selv, hadde det konfiskert hans privateiendom i landet. I 1992 oppløste han opprørsgruppen, som hadde bestått av for det meste unge opprørere.[] Og snart etter vendte han tilbake til vanlig politikk.

I 1994 ble han medlem av den grunnlovgivende forsamling. Fra 1996 representerte han valgkretsen Busia Nord i det ugandiske parlamentet. I presidentvalget i 2001 stilte han mot Museveni og oppnådde det tredje største antallet stemmer med 1,42 prosent av stemmene.[]

Awori var minister for informasjon og kommunikasjonsteknologi i Ugandas regjering fra 16. februar 2009 til 27. mai 2011, da det ble foretatt endringer i regjeringen. I kraft av sin ministerpost var han *ex officio*-medlem av parlamentet.

### Død

Awori døde 82 år gammel av covid-19 den 5. juli 2021 på et privatsykehus i Naalya i Kampala.

Referanser
----------

1. ↑   www.the-star.co.ke[Hentet fra Wikidata]
2. ↑   www.monitor.co.ug[Hentet fra Wikidata]
3. ↑  *Former Ugandan presidential candidate Aggrey Awori dies*, 2021-07-05
4. ↑  Mutaizibwa, Emmanuel (7. juli 2021). «Aggrey Awori: Gifted orator, master of all trades». *Daily Monitor* **(engelsk)**.
5. ↑  Bwire, Jobby Naseke. «BIOGRAPHY OF AGGREY AWORI». *Jobby Naseke Bwire*. Jobby Naseke Bwire. Besøkt 3. juni 2021.
6. ↑  Lewis, Janet I. (2020). *How Insurgency Begins Rebel Group Formation in Uganda and Beyond*. Online: Cambridge University Press. s. 61. ISBN 978-1108479660. Besøkt 4. juni 2021.
7. ↑  Mukasa, Henry (5. mars 2009). «Museveni Swears In New Ministers». Arkivert fra originalen 13. april 2015. Besøkt 6. april 2015.  «Arkivert kopi». Archived from the original on 13. april 2015. Besøkt 2. august 2021. CS1-vedlikehold: Uheldig URL (link)
8. ↑  Uganda State House,. (27. mai 2011). «Comprehensive List of New Cabinet Appointments & Dropped Ministers». Facebook.com. Arkivert fra originalen 28. april 2019. Besøkt 6. april 2015.
9. ↑  Catherine Bekunda, and Joyce Namutebi (19. mars 2009). «Awori Back In Parliament, Tables Three Bills». Arkivert fra originalen 13. april 2015. Besøkt 6. april 2015.  «Arkivert kopi». Archived from the original on 13. april 2015. Besøkt 2. august 2021. CS1-vedlikehold: Uheldig URL (link)
10. ↑  Maombo, Sharon (5. juli 2021). «Former Ugandan presidential candidate Aggrey Awori dies». *The Star*. Besøkt 5. juli 2021.
11. ↑  «Raila Odinga eulogises Aggrey Awori». *Daily Monitor* **(engelsk)**. 6. juli 2021.

Eksterne lenker
---------------

* (en) Aggrey Awori – Olympics.com Rediger på Wikidata

* (en) Aggrey Awori – Olympedia Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |